b'\n_START_ARTICLE_\nHoover Institution\n_START_PARAGRAPH_\nHoover Institution (fuldst\xc3\xa6ndigt navn: The Hoover Institution on War, Revolution and Peace) er en republikansk neokonservativ t\xc3\xa6nketank og bibliotek med fokus p\xc3\xa5 offentlig politik. Instituttet er placeret p\xc3\xa5 Stanford Universitys campus, og blev grundlagt i 1919 af den dav\xc3\xa6rende amerikanske handelsminister, senere USA\'s 31. pr\xc3\xa6sident, Herbert Hoover._NEWLINE_Instituttet har et omfattende arkiv af materialer knyttet til Herbert Hoover fra 1. og 2. verdenskrig. If\xc3\xb8lge institutionen, er dens form\xc3\xa5l at fremme blandt andet en repr\xc3\xa6sentativ styreform, private foretag, fred, personlig frihed og til at handle for at beskytte det amerikanske systemet. En r\xc3\xa6kke prominente konservative og nyliberale er eller har v\xc3\xa6ret aktive ved Hoover Institutionen, herunder Margaret Thatcher, Ronald Reagan, Condoleezza Rice, George Shultz, Thomas Sowell og \xc3\xb8konomen Milton Friedman._NEWLINE_I en tale til bestyrelsen p\xc3\xa5 Stanford University i 1959 opridser Herbert Hoover form\xc3\xa5let med Hoover Institutionen, den ideologi institutionen bygger p\xc3\xa5 og definere aktiviteterne:_NEWLINE_B\xc3\xa5de vores sociale og \xc3\xb8konomiske ideer er baseret p\xc3\xa5 det private initiativ, hvorfra udspringer initiativ og opfindsomhed ... Vores ideer er et system, hvor den f\xc3\xb8derale regering ikke b\xc3\xb8r p\xc3\xa5tage sig nogen statslige, sociale eller \xc3\xb8konomiske tiltag, medmindre ... folk ikke kan klare sig selv ... Den overordnede mission for denne institution, er udfra vores optegnelser, at rejse en erfaringens stemme ... for at opretholde Amerika og garantere den amerikanske livsstil. Denne institution er ikke og m\xc3\xa5 ikke blive et simpelt bibliotek. Men med disse form\xc3\xa5l som sit m\xc3\xa5l, skal institutionen selv konstant og dynamisk pege vejen ... til personlig frihed og til forsvar for det amerikanske system.\n_START_SECTION_\nKritik af Hoover Institution\n_START_PARAGRAPH_\nHoover Institution bliver kritiseret for h\xc3\xb8jreradikalime af bl.a. organisationen "People For the American Way". P\xc3\xa5 der hjemmeside "rightwingwatch.org" bliver Hoover Institution fulgt n\xc3\xb8je. De skriver bl.a. at Hoover Institutions vigtige sp\xc3\xb8rgsm\xc3\xa5l er:_NEWLINE_uddannelsesreformer, der centrerer omkring udbetaling af offentlige skolemidler til private og privatisering af skolev\xc3\xa6senet, afskaffelse af positiv s\xc3\xa6rbehandling af minoriteter, privatisering af sociale tjenester, "flad skat" og andre skatteneds\xc3\xa6ttelser og deregulering af industrien ... _NEWLINE_ligesom Hoover Institute:_NEWLINE_knytter st\xc3\xa6rke b\xc3\xa5nd mellem h\xc3\xb8jreorienterede ideologer, h\xc3\xb8jreorienterede t\xc3\xa6nketanke og h\xc3\xb8jreorienterede politiske beslutningstagere internationalt'